CELEX: 62018CN0017
Language: sk
Date: 2018-01-09 00:00:00
Title: Vec C-17/18: Návrh na začatie prejudiciálneho konania, ktorý podal Tribunalul Mureş (Rumunsko) 9. januára 2018 – Trestné konanie proti Virgilovi Mailatovi, Delii Elene Mailatovej, Apcom Select SA

9.4.2018   
            
            
               SK
            
            
               Úradný vestník Európskej únie
            
            
               C 123/11
            
         Návrh na začatie prejudiciálneho konania, ktorý podal Tribunalul Mureş (Rumunsko) 9. januára 2018 – Trestné konanie proti Virgilovi Mailatovi, Delii Elene Mailatovej, Apcom Select SA
   (Vec C-17/18)
   (2018/C 123/16)
   Jazyk konania: rumunčina
   
      Vnútroštátny súd, ktorý podal návrh na začatie prejudiciálneho konania
   
   Tribunalul Mureş
   
      Trestné konanie proti:
   
   Virgil Mailat, Delia Elena Mailat, Apcom Select SA
   
      Prejudiciálne otázky
   
   
               1.
            
            
               Predstavuje uzavretie zmluvy, ktorou spoločnosť prenajme inej spoločnosti nehnuteľnosť, v ktorej boli predtým vykonávané osobitné činnosti zabezpečovania stravovania verejnosti v reštaurácii, vrátane všetkých fixných aktív a inventárnych položiek, pokiaľ spoločnosť, ktorá je nájomcom, vykonáva tú istú činnosť zabezpečovania stravovania verejnosti v reštaurácii s tým istým názvom, ako bol používaný predtým, prevod podniku v zmysle článku 19 a článku 29 smernice 2006/112/ES (1)?
            
         
               2.
            
            
               V prípade zápornej odpovede na prvú otázku, predstavuje opísaná transakcia poskytovanie služieb, ktoré možno v zmysle článku 135 ods. 1 písm. l) smernice o DPH považovať za nájom nehnuteľnosti, alebo komplexné poskytovanie služieb, ktoré nemožno považovať za nájom nehnuteľností podliehajúci dani zo zákona?
            
         
      (1)  Ú. v. EÚ L 347, 2006, s. 1.